
REFERAT

privind aprobarea criteriilor şi obiectivelor de performanţă 
ale SC ADMINISTRAREA DOMENIULUI  PUBLIC SA.

pentru anul 2009

Prin adresa cu nr. 1150/A/07.04.2009, înregistrată la Primăria Municipiului Timişoara cu numărul RE2009–001408/03.04.2008  S.C. ADMINISTRAREA DOMENIULUI PUBLIC S.A. a solicitat aprobarea criteriilor şi obiectivelor de performanţă pentru anul 2009.


 În temeiul O.U.G. 79/2008 privind măsuri economico-financiare la nivelul unor operatori economici, în continuare se abordează propunerile pentru anul 2009 privind criteriile şi obiectivele de performanţă  ale SC ADMINISTRAREA DOMENIULUI PUBLIC SA.

Propunerile pentru anul 2009, sunt similare ca nivel al realizărilor cu anul 2008 şi  ţin cont exclusiv de activitatea societăţii fără a lua în calcul situaţiile independente de aceasta,  respectiv eventualele diferenţe favorabile sau nefavorabile de curs valutar.


Criteriile de performanţă sunt propuse într-o dinamică pozitivă faţă de propunerile pentru anul 2008, realizările bune ale anului trecut sunt stimulative pentru colectivul societăţii care prin implicarea în  activitatea desfăşurată pentru realizarea obiectivelor propuse va trebui să-şi  perfecţioneze gradul de pregătire şi conştiinţă profesională în folosul cetăţeanului. 


Având în vedere cele exprimate în rândurile de mai sus propunem aprobarea prin Hotărâre a Consiliului Local al Municipiului Timişoara  a criteriilor şi obiectivelor de performanţă la SC ADMINISTRAREA DOMENIULUI PUBLIC SA  pentru anul 2009, conform Anexei.

